Tööportaal ja värbamispartner CV Online viis 26.novembrist 31.detsembrini 2019 läbi iga-aastase TOP tööandja uuringu. Sellega selgitati välja, keda peetakse kõige atraktiivsemaiks tööandjaiks Eestis ja miks.
#000001
Uuringul oli kaks osa – esmalt küsiti esimesena pähe tulevat organisatsiooni, mis tundub tööandjana kõige ihaldusväärsem (nn top-of-mind) ning seejärel paluti valida atraktiivseim tööandja ärisektorite kaupa. Uuringus osales kokku 2359 inimest üle Eesti.
#000002
Ja Eesti kõige atraktiivsem tööandja on ..!
#000003
Kõige ihaldatumaks tööandaks osutus uuringu andmete põhjal Elisa Eesti, mida nimetas oma esimese soovina tööandja valikul 288 inimest ehk 12% vastajatest.
#000004
Elisa, mis oli eelmisel aastal üldjärjestuses teisel kohal, on panustanud aktiivselt paindliku töökorralduse võimaldamisse ja seda selgelt väljapoole kommunikeerinud. See on ka potentsiaalsetele töövõtjatele silma hakanud, sest Elisa eelisena tuuakse välja eeskätt paindlik töökorraldus ja head võimalused arenemiseks, aga ka motiveeriv palgatase.
#000005
Töökat aastat kinnitas ka Elisa Eesti personalijuht Kaija Teemägi: “Oleme Elisas pikalt ja süsteemselt tegelenud uudsete tööviiside juurutamisega, mille osad on nii paindlik tööaeg kui ka areng läbi tööst õppimise. Kui inimesed on tööl motiveeritud ja rõõmsad, loob see ka hea sisekliima. Tunnustust väärivad kõik elisalased, sest tulemused sünnivad vaid koostöös,” kommenteeris ta.
#000006
Eelmisel aasta üheksandal positsioonil olnud LHV Pank on teinud suure hüppe ja saavutas tänavu teise koha 141 hääle ehk 6%-ga vastustest. LHV-d tunnustatakse kui sõbraliku sisekliima ja hea palgatasemega tööandjat.
#000007
Top-of-mind järjestuse auväärsel kolmandal kohal on mullune liider Nordea Bank Abp Eesti filiaal, mis kogus 113 häält ja 5% osakaalu. Vastajate arvates eristub Nordea teistest hooliva suhtumisega oma töötajate tervisesse.
#000008
Top-of-mind uuringu suurima häältesaagiga tööandjad: koht, häälte arv ja % kõikidest vastajatest
#000009
Selleks, et selgitada välja ka vastajate eelistused kuue suurima ärisektori raames, anti neile võimalus valida suuremate organisatsioonide loendi hulgast või pakkuda välja mõni muu eelistus. Võrreldes eelmise uuringu tulemuste suutis ainsana oma esikoha säilitada Eesti Energia – soovime õnne!
#000010
Ärisektorite kõige atraktiivsemad tööandjad TOP tööandja uuringu põhjal
#000011
Täpsemate uuringu tulemuste ja metoodikaga saab tutvuda lehel . Uuringu viis läbi CV Online Estonia (CV.ee) – pikaajaliste kogemustega värbamispartner, kes pakub laia portfelli tööandjatele ja tööotsijatele suunatud teenuseid ja erilahendusi.
#000017
Kuidas kandideerimisel tagasisidet saada ja mida sellega teha?
#000019
Tööelublogi.ee lehelt leiad kõik vajaliku, et olla kursis tööturu uudistega. Kui sul on ettepanekuid erinevate teemade osas või soovid teha koostööd, siis võta meiega julgelt ühendust.
#000020